DAN ŠKOLE

Draga moja,
Danas slaviš svoj rođendan.
I to prvi rođendan slaviš poput sama. Navikla si za svoj rođendan da si okružena nama djecom. Da ga provedeš u radosti i veselju.
 Na današnji dan si sama, neće biti nas, djece, da ti rođendan upotpunimo, da ga zajedno proslavimo. Osjećam tugu i sjetu. Za devet godina otkako se poznajemo prvi put nisam sa tobom za ovaj dan.
Ipak ti nemoj da budeš tužna. Znaš da nije do nas,znaš da tvoja djeca bi rado sa tobom provela tvoj najsretniji dan,ali u pitanju je naše zdravlje. Mnogim generacijama si kao majka, nekim bila,a nekima češ tek biti. Znam da bi kao majka rekla da ne dolazimo,da čuvamo naše zdravlje i zdravlje naših drugova i drugarica. Znam da brineš za nas,ali ne brini sve će ovo brzo proći. Neće ovo trajati zauvijek.Opet će se tvojim hodnicima čuti zvono,a iza zvona dječija graja. Opet ćeš biti sretna i spokojna jer su tvoja djeca tu na okupu. Opet će se tvoj rođendan slaviti onako najsnažnije kao nikada do sada.
 Znaš kada se nešto desi loše počinjemo shvatati šta je sve prije toga bilo lijepo,a da toga i nismo svjesni. Sve ono što nam je možda u nekom trenutku smetalo ili nas opterećavalo počinje nedostajati. Možda mi je nekada bilo mrsko dolaziti tebi u posjetu,a sada mi to mnogo nedostaje. Nedostaje mi zvuk tvog zvona,a znam da i tebi fali naš smijeh i radost.
 Možda nećemo fizički biti tu,ali ćemo ti poslati ljubav na današnji dan. Šaljemo ti zagrljaj, poljupce i ljubav. Tvoja djeca ostat će kući i biti na sigurnom.
A tebi ljepotice želim sretan rođendan, da nam doživiš hiljadu godina i da kao mnoge godine prije odišeš srećom i veseljem. Želim ti sve najlijepše i da ove teške dane prebrodimo zajedno svi brzo. Nadam se da se brzo vidimo.Voli te tvoja Suada.